**NÁRODNÁ RADA SLOVENSKEJ REPUBLIKY**

**III. volebné obdobie**

972

# VLÁDNY NÁVRH

**Z á k o n**

**z ............. 2004,**

**ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 92/1991 Zb. o podmienkach prevodu majetku štátu na iné osoby v znení zákona č. 92/1992 Zb., zákona č. 264/1992 Zb., ústavného zákona č. 541/1992 Zb., zákona č. 544/1992 Zb., zákona Národnej rady Slovenskej republiky č. 17/1993 Z.z., zákona Národnej rady Slovenskej republiky č. 172/1993 Z.z., zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 60/1994 Z.z., zákona Národnej rady Slovenskej republiky č. 172/1994 Z.z., zákona Národnej rady Slovenskej republiky č. 244/1994 Z.z., zákona Národnej rady Slovenskej republiky č. 369/1994 Z.z., zákona Národnej rady Slovenskej republiky č. 374/1994 Z.z., zákona Národnej rady Slovenskej republiky č. 190/1995 Z.z., zákona Národnej rady Slovenskej republiky č. 304/1995 Z.z., nálezu Ústavného súdu Slovenskej republiky č. 4/1996 Z.z., zákona Národnej rady Slovenskej republiky č. 56/1996 Z.z., zákona Národnej rady Slovenskej republiky č. 322/1996 Z.z., nálezu Ústavného súdu Slovenskej republiky č. 352/1996 Z.z., zákona č. 210/1997 Z.z., zákona č. 211/1997 Z.z., nálezu Ústavného súdu Slovenskej republiky č. 221/1998 Z.z., zákona č. 253/1999 Z.z., zákona č. 122/2000 Z.z., zákona č. 441/2000 Z.z., zákona č. 13/2002 Z.z., zákona č. 291/2002 Z.z., zákona č. 292/2002 Z.z., zákona č. 465/2002 Z.z., zákona č. 564/2003 Z.z., zákona č. 359/2004 Z.z. a zákona č. 523/2004 Z.z. sa mení a dopĺňa takto:

1. V § 15 ods. 4 sa slovo „ručiteľom“ nahrádza slovom „veriteľom“.
2. V § 15 ods. 7 sa slovo „ručiteľom“ nahrádza slovom „fondom“.
3. V § 24 odsek 12 znie:

„(12) Fond je oprávnený uhrádzať náklady podľa § 28 ods. 3 písm. k) aj po premlčaní práva na výplatu menovitých hodnôt a výnosov dlhopisov fondu, ak oprávnená osoba zomrela do 31. decembra 2001 a konanie o dedičstve nebolo právoplatne ukončené ani do 31. decembra 2004.“.

1. V § 45a odsek 3 znie:

„(3) Podľa odseku 1 môže podnik postupovať iba vtedy, ak ide pri každom prevode o hmotný investičný majetok podniku v zostatkovej hodnote najviac 5 000 000 Sk alebo vklad do obchodnej spoločnosti vo výške najviac 200 000 Sk. Na prevod vlastníctva majetku sa vyžaduje okrem súhlasu podľa odseku 1 aj súhlas Ministerstva hospodárstva Slovenskej republiky.“.

Čl. II

Tento zákon nadobúda účinnosť 30. decembra 2004.